Video: 'Hierdie ouma kleur mooi in!' meen kleuter | Maroela Media
Video: 'Hierdie ouma kleur mooi in!' meen kleuter
Wanneer jy 'n klomp bejaardes en kleuters bymekaar sit, gebeur die wonderlikste ding: al is hierdie twee groepe so ver van mekaar verwyder in ouderdom, is hulle soos vinkel en koljander wanneer die ys eers gebreek is.
Solidariteit Helpende Hand het gister 'n goedvoel-aksie in Krugersdorp gehou met die Emmanuel Tehuis vir Bejaardes en die Lappies en Lalie-kleuterskool. Dié twee groepe het saam ingekleur, gesing en pizza geëet.
"Julle sal nooit besef wat dit vir ons beteken nie. Ek en my vrou het nooit kinders gehad nie en vandag is dit 'n gemis in my lewe," het een van die inwoners van Emmanuel gesê.
Rene du Preez van Helpende Hand sê hulle beoog om hierdie aksie landwyd uit te brei. "Baie bejaardes se kleinkinders sit in ander lande of hulle sien hulle baie min. Hierdie projek verskaf soveel vreugde aan beide die kleuters en bejaardes en dis hoekom ons dit doen."
Een van die kleuters meen "sy ouma" kan vreeslik mooi inkleur en hy is vreeslik bly dat hy haar "gekry" het. "Ja, sy kleur mooi in – kyk hoe mooi lyk die eend wat ons saam ingekleur het!"
bejaarde foto's Helpende Hand kleuter Rustenburg video
Wat 'n pragtige projek! Dankie, Helpende Hand!
'n Goedvoel storie! Baie dankie! Ek kyk na die foto's en merk iets op! Waarom het die meeste van die Oumas blou-rokke aan?